Teatterilegenda Jouko Turkka on kuollut.

Ohjaaja ja kirjailija Jouko Turkka on kuollut. Teatterilegendan poika Juha Turkka vahvisti kuolinuutisen Ilta-Sanomille keskiviikkona.

Turkka menehtyi Pirkkalassa 22. heinäkuuta pitkäaikaiseen seurauteen 74-vuotiaana. Mies oli syntynyt Pirkkalassa 17. huhtikuuta 1942.

Juha Turkka, 46, on ymmärrettävästi tiennyt isänsä poismenosta jo todellisesta hetkestä lähtien. Uutisen tultua nyt julkisuuteen Juha Turkka on joutunut käymään isän kuolemaa jälleen läpi. Juha Turkka on vähäsanainen, mutta hyvin kohtelias.

Ilta-Sanomille Juha Turkka sanoo hiljaisella ja surullisella äänellä, että on järjestämässä parhaillaan isänsä asioita. Hän paljastaa myös Jouko Turkan kuolinajan.

– Isä menehtyi 22. heinäkuuta kello 02.15. Näin minulle ilmoitettiin. Olen pahoillani, että olen näin vähäsanainen, hän sanoo kohteliaasti.

Turkka tuli tunnetuksi erityisesti Teatterikorkeakoulun kiisteltynä näyttelijä- ja ohjaustyön professorina ja rehtorina.

Näyttelijätyön professorina hän työskenteli vuosina 1981–1985, ja niistä rehtorina vuodet 1982–1985. Ohjaustyön professorina hän työskenteli seuraavat kolme vuotta eli 1985–1988.

Teatterikorkeakoulun jälkeen hän ohjasi monia näytelmiä sekä kaksi ristiriistaista vastaanottoa saanutta televisiosarjaa Seitsemän veljestä (1989) ja Kiimaiset poliisit (1993).

Vuosina 1997–1998 Turkka teki myös poikansa Juhan kanssa Neloselle talk show’ta Turkka & Turkka.

Turkan kuoleman uutisoi ensimmäisenä Pirkkalainen-lehti.